इस बारे में एक बार लखनऊ में मनीष शुक्ल जी द्वारा सुनाई गई एक छोटी सी कहानी याद आती है कि ऐसा क्यों करना है। 'एक जंगल में अन्य पशु-पक्षियों के साथ एक चिड़िया रहती थी। जिस वक़्त चिड़िया घोंसले में अपने अण्डों में से बच्चों को इस दुनिया में लाने के प्रयासों में लगी थी, उन्हीं में से एक दिन जंगल में भयानक आग लगी। आग ऐसी थी कि शायद ही कुछ बचता। चिड़िया उस वक़्त कहीं दूर से दाना चुगकर लौट रही थी, उसे समझते देर न लगी कि जल्द ही यह आग वहाँ तक भी पहुँचेगी जहाँ उसका घोंसला है। यह देख वह पानी की तलाश में दौड़ी, कुछ मील दूर उसे एक तालाब दिखाई पड़ा। वह नन्हा जीव अपनी चोंच में पानी भरता और जंगल की ओर उड़ान लेता, इस तरह घंटों की कोशिश के बाद कुछ बूँदें जंगल की आग पर पड़ीं, जिनसे न कुछ होना था और ना ही हुआ। चिड़िया को देखकर सुरक्षित ठिकाने पर पहुँच चुके एक अजगर ने कहा 'ऐ री चिड़िया! तू पगला तो नहीं गई? तुझे क्या लगता है कि तेरे इतने से पानी से यह दावानल शांत होगा!'